erhwenkuo/poetry-chinese-zhtw huggingface dataset:
餞張七琚任宗城即環之季也同產八人俱以才名知
作者：儲光羲（唐）

他日曾遊魏，魏家餘趾存。可憐宮殿所，但見桑榆繁。此去拜新職，為榮近故園。高陽八才子，況複在君門。
留別安慶李太守
作者：儲光羲（唐）

明牧念行子，又言悲解攜。初筵方落日，醉止到鳴雞。過客來自北，大軍居在西。丘家如討逆，敢以庶盤溪。
洛陽東門送別
作者：儲光羲（唐）

東城別故人，臘月遲芳辰。不惜孤舟去，其如兩地春。花明洛陽苑，水綠小平津。是日不相見，鶯聲徒自新。
漢陽即事
作者：儲光羲（唐）

楚國千里遠，孰知方寸違。春遊歡有客，夕寢賦無衣。江水帶冰綠，桃花隨雨飛。九歌有深意，捐佩乃言歸。
泊江潭貽馬校書
作者：儲光羲（唐）

明月掛青天，遙遙如目前。故人遊畫閣，卻望似雲邊。水宿依漁父，歌聲好採蓮。採蓮江上曲，今夕為君傳。
送沈校書吳中搜書
作者：儲光羲（唐）

郊外亭皋遠，野中岐路分。苑門臨渭水，山翠雜春雲。秦閣多遺典，吳臺訪闕文。君王思校理，莫滯清江濆。
寒夜江口泊舟
作者：儲光羲（唐）

寒潮信未起，出浦纜孤舟。一夜苦風浪，自然增旅愁。吳山遲海月，楚火照江流。欲有知音者，異鄉誰可求。
苑外至龍興院作
作者：儲光羲（唐）

朝遊天苑外，忽見法筵開。山勢當空出，雲陰滿地來。疏鐘清月殿，幽梵靜花臺。日暮香林下，飄飄仙步回。
題虯上人房
作者：儲光羲（唐）

禪宮分兩地，釋子一為心。入道無來去，清言見古今。江寒池水綠，山暝竹園深。別有中天月，遙遙散夕陰。
詠山泉
作者：儲光羲（唐）

山中有流水，借問不知名。映地為天色，飛空作雨聲。轉來深澗滿，分出小池平。恬澹無人見，年年長自清。
貽主客呂郎中
作者：儲光羲（唐）

上士既開天，中朝為得賢。青雲方羽翼，畫省比神仙。委佩雲霄裡，含香日月前。君王儻借問，客有上林篇。
京口留別徐大補闕趙二零陵
作者：儲光羲（唐）

皇州月初曉，處處鼓鐘喧。樹出蓬萊殿，城開閶闔門。近臣朝瑣闥，詞客向文園。獨有三川路，空傷遊子魂。
答王十三維
作者：儲光羲（唐）

門生故來往，知欲命浮觴。忽奉朝青閣，回車入上陽。落花滿春水，疏柳映新塘。是日歸來暮，勞君奏雅章。
奉和中書徐侍郎中書省玩白雲寄穎陽趙大
作者：儲光羲（唐）

青闕朝初退，白雲遙在天。非關取雷雨，故欲伴神仙。泛灩鵷池曲，飄颻瑣闥前。猶多遠山意，幸入侍臣篇。
和張太祝冬祭馬步
作者：儲光羲（唐）

故壇何肅肅，中野自無喧。烈火見陳信，颺言聞永存。房星隱曙色，朔風動寒原。今日歌天馬，非關徵大宛。
祭風伯壇應張太祝作
作者：儲光羲（唐）

聖主禦青春，綸言命使臣。將修風伯祀，更福太平人。帟幕宵聯事，壇場曉降神。帝心矜動物，非為屬車人。
尋徐山人遇馬舍人
作者：儲光羲（唐）

泊舟伊川右，正見野人歸。日暮春山綠，我心清且微。巖聲風雨度，水氣雲霞飛。複有金門客，來參蘿薜衣。
夜觀妓
作者：儲光羲（唐）

白雪宜新舞，清宵召楚妃。嬌童攜錦薦，侍女整羅衣。花映垂鬟轉，香迎步履飛。徐徐斂長袖，雙燭送將歸。
洛橋送別
作者：儲光羲（唐）

河橋送客舟，河水正安流。遠見輕橈動，遙憐故國遊。海禽逢早雁，江月值新秋。一聽南津曲，分明散別愁。
秦中送人覲省
作者：儲光羲（唐）

二月清江外，遙遙餞故人。南山晴有雪，東陌霽無塵。騎別章臺晚，舟行洛水春。知君梁苑去，日見白華新。
洛中送人還江東
作者：儲光羲（唐）

洛城春雨霽，相送下江鄉。樹綠天津道，山明伊水陽。孤舟從此去，客思一何長。直望清波里，唯餘落日光。
送姚六昆客任會稽何大蹇任孟縣
作者：儲光羲（唐）

越城臨渤澥，晉國在河汾。仙綬兩鄉意，青郊一路分。野棠春未發，田雀暮成群。他日思吳會，嘗因西北雲。
洛潭送人覲省
作者：儲光羲（唐）

清洛帶芝田，東流入大川。舟輕水複急，別望杳如仙。細草生春岸，明霞散早天。送君唯一曲，當是白華篇。
送人隨大夫和蕃
作者：儲光羲（唐）

西方有六國，國國願來賓。聖主今無外，懷柔遣使臣。大夫開幕府，才子作行人。解劍聊相送，邊城二月春。
仲夏餞魏四河北覲叔
作者：儲光羲（唐）

落日臨禦溝，送君還北州。樹涼徵馬去，路暝歸人愁。吳嶽夏雲盡，渭河秋水流。東籬摘芳菊，想見竹林遊。
送人尋裴斐
作者：儲光羲（唐）

柱史回清憲，謫居臨漢川。遲君千里駕，方外賞雲泉。路斷因春水，山深隔暝煙。湘江見遊女，寄摘一枝蓮。
隴頭水送別
作者：儲光羲（唐）

相送隴山頭，東西隴水流。從來心膽盛，今日為君愁。暗雪迷徵路，寒雲隱戍樓。唯餘旌旆影，相逐去悠悠。
送王上人還襄陽
作者：儲光羲（唐）

朝看法雲散，知有至人還。送客臨伊水，行車出故關。天花滿南國，精舍在空山。雖複時來去，中心長日閑。
官莊池觀競渡
作者：儲光羲（唐）

落日吹簫管，清池發棹歌。船爭先後渡，岸激去來波。水葉藏魚鳥，林花間綺羅。踟躕仙女處，猶似望天河。
重寄虯上人
作者：儲光羲（唐）

一作雲峰別，三看花柳朝。青山隔遠路，明月空長霄。鵲浴西江雨，雞鳴東海潮。此情勞夢寐，況道雙林遙。
藍上茅茨期王維補闕
作者：儲光羲（唐）

山中人不見，雲去夕陽過。淺瀨寒魚少，叢蘭秋蝶多。老年疏世事，幽性樂天和。酒熟思才子，溪頭望玉珂。
大酺得長字韻時任安宜尉
作者：儲光羲（唐）

大道啟元命，時人居太康。中朝發玄澤，下國被天光。明詔始端午，初筵當履霜。鼓鼙迎爽氣，羽鑰映新陽。太守即懸圃，淮夷成葆疆。小臣慚下位，拜手頌靈長。
同張侍禦鼎和京兆蕭兵曹華歲晚南園
作者：儲光羲（唐）

公府傳休沐，私庭效陸沉。方知從大隱，非複在幽林。闕下忠貞志，人間孝友心。既將冠蓋雅，仍與薜蘿深。寒變中園柳，春歸上苑禽。池涵青草色，山帶白雲陰。潘岳閒居賦，鐘期流水琴。一經當自足，何用遺黃金。
奉酬張五丈垂贈
作者：儲光羲（唐）

彩服去江汜，白雲生大樑。星辰動異色，羔雁成新行。日望天朝近，時憂郢路長。情言間薖軸，惠念及滄浪。松柏以之茂，江湖亦自忘。賈生方吊屈，豈敢比南昌。
秦中守歲
作者：儲光羲（唐）

眾星已窮次，青帝方行春。永感易成戚，離居難重陳。闔門守初夜，燎火到清晨。或念無生法，多傷未出塵。廣庭日將晏，虛室自為賓。願以桑榆末，常逢甲子新。
獻高使君大酺作
作者：儲光羲（唐）

肅穆郊禋畢，工歌賞事並。三朝遵湛露，一道洽仁明。佈德言皆應，無為物自成。花添羅綺色，鶯亂管絃聲。獨有同高唱，空陪樂太平。
滎陽馬氏二子
作者：儲光羲（唐）

聖君封太嶽，十月建行旃。輦路開千里，寒雲霽九天。故人多侍從，二子留伊川。河兗冰初合，關城月屢圓。暝過滎水上，聞說鄭卿賢。材蔽行人右，名居東裡先。制巖開別業，桑柘亦依然。待至金園側，相將居一廛。
觀競渡
作者：儲光羲（唐）

大夫沉楚水，千祀國人哀。習棹江流長，迎神雨霧開。標隨綠雲動，船逆清波來。下怖魚龍起，上驚鳧雁回。能令秋大有，鼓吹遠相催。
太學貽張筠
作者：儲光羲（唐）

璧池忝門子，俄頃變炎涼。綠竹深虛館，清流響洞房。園林在建業，新友去鹹陽。中夜鼓鐘靜，初秋漏刻長。浮雲開太室，華蓋上明堂。空此遠相望，勞歌還自傷。
田家即事
作者：儲光羲（唐）

桑柘悠悠水蘸堤，晚風晴景不妨犁。高機猶織臥蠶子，生時樂死皆由命，事在皇天志不迷。
洛陽道五首獻呂四郎中
作者：儲光羲（唐）

洛水春冰開，洛城春水綠。朝看大道上，落花亂馬足。劇孟不知名，千金買寶劍。出入平津邸，自言嬌且豔。大道直如發，春日佳氣多。五陵貴公子，雙雙鳴玉珂。春風二月時，道傍柳堪把。上枝覆官閣，下枝覆車馬。洛水照千門，千門碧空裡。少年不得志，走馬遊新市。
同武平一員外遊湖
作者：儲光羲（唐）

竹吹留歌扇，蓮香入舞衣。前溪多曲漵，乘興莫先歸。
長安道
作者：儲光羲（唐）

鳴鞭過酒肆，袨服遊倡門。百萬一時盡，含情無片言。西行一千里，暝色生寒樹。暗聞歌吹聲，知是長安路。
江南曲四首
作者：儲光羲（唐）

綠江深見底，高浪直翻空。慣是湖邊住，舟輕不畏風。逐流牽荇葉，緣岸摘蘆苗。為惜鴛鴦鳥，輕輕動畫橈。日暮長江裡，相邀歸渡頭。落花如有意，來去逐船流。隔江看樹色，沿月聽歌聲。不是長幹住，那從此路行。
關山月
作者：儲光羲（唐）

一雁過連營，繁霜覆古城。胡笳在何處，半夜起邊聲。
玉真公主山居
作者：儲光羲（唐）

山北天泉苑，山西鳳女家。不言沁園好，獨隱武陵花。
滄浪峽
作者：儲光羲（唐）

滄浪臨古道，道上若成塵。自有滄浪峽，誰為無事人。
奉真觀
作者：儲光羲（唐）

真門迥向北，馳道直向西。為與天光近，雲色成虹霓。
明妃曲四首
作者：儲光羲（唐）

西行隴上泣胡天，南向雲中指渭川。毳幕夜來時宛轉，何由得似漢王邊。胡王知妾不勝悲，樂府皆傳漢國辭。朝來馬上箜篌引，稍似宮中閑夜時。日暮驚沙亂雪飛，傍人相勸易羅衣。強來前殿看歌舞，共待單於夜獵歸。彩騎雙雙引寶車，羌笛兩兩奏胡笳。若為別得橫橋路，莫隱宮中玉樹花。
同武平一員外遊湖五首時武貶金壇令
作者：儲光羲（唐）

紅荷碧筱夜相鮮，皂蓋蘭橈浮翠筵。舟中對舞邯鄲曲，月下雙彈盧女弦。青林碧嶼暗相期，緩楫揮觥欲賦詩。借問高歌凡幾轉，河低月落五更時。朝來仙閣聽絃歌，暝入花亭見綺羅。池邊命酒憐風月，浦口回船惜芰荷。朦朧竹影蔽巖扉，淡蕩荷風飄舞衣。舟尋綠水宵將半，月隱青林人未歸。花潭竹嶼傍幽蹊，畫楫浮空入夜溪。芰荷覆水船難進，歌舞留人月易低。
題茅山華陽洞
作者：儲光羲（唐）

華陽洞口片雲飛，細雨濛濛欲濕衣。玉簫遍滿仙壇上，應是茅家兄弟歸。
寄孫山人
作者：儲光羲（唐）

新林二月孤舟還，水滿清江花滿山。借問故園隱君子，時時來往住人間。
伏蒙十六叔寄示喜慶感懷三十韻因獻之
作者：權德輿（唐）

受氏自有殷，樹功緬前秦。圭田接土宇，侯籍相紛綸。道義集天爵，菁華極人文。握蘭中臺並，折桂東堂春。祖德蹈前哲，家風播清芬。先公秉明義，大節逢艱屯。獨立挺忠孝，至誠感神人。命書備追錫，跡遠道不伸。小生諒無似，積慶遭昌辰。九年西掖忝，五轉南宮頻。司理因曠職，曲臺仍禮神。愧非夔龍姿，忽佐堯舜君。內惟負且乘，徒以弱似仁。豈足議大政，所憂玷彝倫。叔父貞素履，含章窮典墳。百氏若珠貫，九流皆翬分。黃鐘蘊聲調，白玉那緇磷。清論坐虛室，長謠宜幅巾。開關接人祠，支策無俗賓。種杏當暑熱，烹茶含露新。井徑交碧蘚，軒窗棲白雲。飛沉禽魚樂，芬馥蘭桂燻。經術弘義訓，息男茂嘉聞。筮仕就色養，宴居忘食貧。四方有翹車，上國有蒲輪。行當反招隱，豈得常退身。秦吳路杳杳，朔海望澐澐。侍坐馳夢寐，結懷積昏昕。發函捧新詩，慈誨情殷勤。省躬日三複，拜首書諸紳。
酬李二十二兄主簿馬跡山見寄
作者：權德輿（唐）

杳杳塵外想，悠悠區中緣。如何戰未勝，曾是教所牽。遠郊有靈峰，夙昔棲真仙。鸞聲去已久，馬跡空依然。丹崖轉初旭，碧落凝秋煙。松風共蕭颯，蘿月想嬋娟。內兄蘊遐心，嘉遁性所便。不能棲枳棘，且複探雲泉。中有冥寂人，閑讀逍遙篇。連袂共支策，摳衣嘗絕編。徐行石上苔，靜韻風中弦。煙霞濕儒服，日月生寥天。新詩來起予，璀璨六義全。能盡含寫意，轉令山水鮮。若聞笙鶴聲，宛在耳目前。登攀阻心賞，愁絕空懷賢。出處豈異途，心冥即真筌。暫從西府檄，終臥東菑田。不嫌予步蹇，但恐君行羶。如能固曠懷，穀口期窮年。
酬陸四十楚源春夜宿虎丘山對月寄梁四敬之兼見貽之作
作者：權德輿（唐）

東風變蘅薄，時景日妍和。更想千峰夜，浩然幽意多。蕙香襲閑趾，松露泫喬柯。潭影漾霞月，石床封薜蘿。夫君非歲時，已負青冥姿。龍虎一門盛，淵雲四海推。駸駸步騕褭，婉婉翥長離。懸圃盡瓊樹，家林輕桂枝。聲榮徒外獎，恬淡方自適。逸氣淩顥清，仁祠訪金碧。芊眠瑤草秀，斷續雲竇滴。芳訊發幽緘，新詩比良覿。故人石渠署，美價滿中朝。落落杉松直，芬芬蘭杜飄。雄詞鼓溟海，曠達豁煙霄。營道幸同術，論心皆後凋。迴圈伐木詠，緬邈招隱情。慚茲擁腫才，愛彼潺湲清。拘牽尚多故，夢想何由並。終結方外期，不待華發生。
酬穆七侍郎早登使院西樓感懷
作者：權德輿（唐）

耿耿宵欲半，振衣庭戶前。浩歌撫長劍，臨風泛清弦。晴霜麗寒蕪，微月露碧鮮。杉梧韻幽籟，河漢明秋天。良夜雖可玩，沉憂逾浩然。樓中遲啟明，林際揮宿煙。晨風響鐘鼓，曙色映山川。滔滔天外駛，杲杲朝日懸。因窮西南永，得見天地全。動植相糾紛，車從競喧闐。鱣鮪躍洪流，麇麚倚荒阡。嗈嗈白雲雁，嘒嘒清露蟬。一氣鼓萬殊，晦明相推遷。羲和無停鞅，不得常少年。當令志氣神，及此鬢髮玄。豈唯十六族，今古稱其賢。夫君才氣雄，振藻何翩翩。詩輕沈隱侯，賦擬王仲宣。小鳥搶榆枋，大鵬激三千。與君期晚歲，方結林棲緣。
奉和李大夫題鄭評事江樓
作者：權德輿（唐）

達士無外累，隱幾依南郭。茅棟上江開，布帆當砌落。支頤散華髮，欹枕曝靈藥。入鳥不亂行，觀魚還自樂。何時金馬詔，早歲建安作。往事盡筌蹄，虛懷寄杯杓。邦君駐千騎，清論時間酌。憑檻出煙埃，振衣向寥廓。心源齊彼是，人境勝巖壑。何必棲冥冥，然為避矰繳。
春遊茅山酬杜評事見寄
作者：權德輿（唐）

喜得賞心處，春山豈計程。連溪芳草合，半嶺白雲晴。絕澗漱冰碧，仙壇挹顥清。懷君在人境，不共此時情。
和韓侍禦白髮
作者：權德輿（唐）

白髮今朝見，虛齋曉鏡清。乍分霜簡色，微映鐵冠生。幕下多能事，周行挹令名。流年未可歎，正遇太階平。
和邵端公醉後寄於諫議之作
作者：權德輿（唐）

莫羨簷前柳，春風獨早歸。陽和次第發，桃李更芳菲。
和李大夫西山祈雨，因感張曲江故事十韻
作者：權德輿（唐）

亞相冠貂蟬，分憂統十聯。火星當永日，雲漢倬炎天。齋禱期靈貺，精誠契昔賢。中宵出騶馭，清夜旅牲牷。觸日看初起，隨車應物先。雷音生絕巘，雨足晦平阡。瀟灑四冥合，空濛萬頃連。歌謠喧澤國，稼穡遍原田。故事三臺盛，新文六義全。作霖應自此，天下待豐年。
同陸太祝鴻漸崔法曹載華見蕭侍御留後說得衛撫州報推事使張侍御卻迴前刺史戴員外無事喜而有作三首
作者：權德輿（唐）

專城書素至留臺，忽報張綱攬轡回。共看昨日蠅飛處，並是今朝鵲喜來。鶴發州民擁使車，人人自說受恩初。如今天下無冤氣，乞為邦君雪謗書。眾人哺啜喜君醒，渭水由來不雜涇。遮莫雪霜撩亂下，松枝竹葉自青青。
答韋秀才寄一首
作者：權德輿（唐）

中峰雲暗雨霏霏，水漲花塘未得歸。心憶瓊枝望不見，幾回虛濕薜蘿衣。
戶部王曹長楊考功崔刑部二院長並同鍾陵使府之舊因以寄贈又陪郎署喜甚常僚因書所懷且敘所知
作者：權德輿（唐）

忽驚西江侶，共作南宮郎。宿昔芝蘭室，今茲鴛鷺行。子猷美風味，左戶推公器。含毫白雪飛，出匣青萍利。子雲嘗燕居，作賦似相如。閑成考課奏，別貢賢良書。子玉諒貞實，持刑慎丹筆。秋天鴻鵠姿，晚歲松筠質。伊予誠薄才，何幸複趨陪。偶來塵右掖，空此憶中臺。時節東流駛，悲歡追往事。待月登庾樓，排雲上蕭寺。盍簪蓮府宴，落帽龍沙醉。極浦送風帆，靈山眺煙翠。解頤通善謔，喻指窮精義。搦管或飛章，分曹時按吏。雨散與蓬飄，秦吳兩寂寥。方期全擁腫，豈望躡扶搖。夜直分三署，晨趨共九霄。外庭時接武，廣陌更連鑣。北極星辰拱，南燻氣序調。欣隨眾君子，並立聖明朝。
貢院對雪，以絕句代八行，奉寄崔閣老
作者：權德輿（唐）

寓宿春闈歲欲除，嚴風密雪絕雙魚。思君獨步西垣裡，日日含香草詔書。
初秋月夜中書宿直，因呈楊閣老
作者：權德輿（唐）

欹枕直廬暇，風蟬迎早秋。沉沉玉堂夕，皎皎金波流。對掌喜新命，分曹諧舊遊。相思玩華彩，因感庾公樓。
唐開州文編遠寄新賦累惠良藥詠嘆仰佩不覺斐然走筆代書聊書還答
作者：權德輿（唐）

風雨竦庭柯，端憂坐空堂。多病時節換，所思道裡長。故人朱兩轓，出自尚書郎。下車今幾時，理行遠芬芳。瓊瑤覽良訊，芣苡滿素囊。結根在貴州，蠲疾傳古方。探擷當五月，殷勤逾八行。深情婉如此，善祝何可忘。複有金玉音，煥如龍鳳章。一聞靈洞說，若睹群仙翔。三清飛慶霄，百汰成雄鋩。體物信無對，灑心願相將。昔年同旅食，終日窺文房。春風眺蕪城，秋水渡柳楊。君為太史氏，弱質羈楚鄉。今來忝司諫，千騎遙相望。歸雲夕鱗鱗，圓魄夜蒼蒼。遠思結鈴閣，何人交羽觴。佇見徵潁川，無為薄淮陽。政成看再入，列侍爐煙傍。
待漏假寐夢歸江東舊居
作者：權德輿（唐）

十年江浦臥郊園，閑夜分明結夢魂。捨下煙蘿通古寺，覺後忽聞清漏曉，又隨簪佩入君門。
祗命赴京，途次淮口，因書所懷
作者：權德輿（唐）

弱植素寡偶，趨時非所任。感恩再登龍，求友皆斷金。彪炳睹奇採，淒鏘聞雅音。適欣佳期接，遽歎離思侵。靡靡遵遠道，忡忡勞寸心。難成獨酌謠，空奏伐木吟。泬寥清冬時，蕭索白晝陰。交歡諒如昨，滯念紛在今。因風試矯翼，倦飛會歸林。向晚清淮駛，回首楚雲深。
省中春晚忽憶江南舊居戲書所懷因寄兩浙親故雜言
作者：權德輿（唐）

前年冠獬豸，戎府隨賓介。去年簪進賢，贊導法宮前。今茲戴武弁，謬列金門彥。問我何所能，頭冠忽三變。野性慣疏閑，晨趨興暮還。花時限清禁，霽後愛南山。晚景支頤對尊酒，舊遊憶在江湖久。庾樓柳寺共開襟，疲羸只欲思三徑，戇直那堪備七人。更想東南多竹箭，
寄李衡州
作者：權德輿（唐）

片石叢花畫不如，庇身三徑豈吾廬。主人千騎東方遠，唯望衡陽雁足書。
寄臨海郡崔稚璋
作者：權德輿（唐）

美酒步兵廚，古人嘗宦遊。赤城臨海嶠，君子今督郵。吏隱豐暇日，琴壺共冥搜。新詩寒玉韻，曠思孤雲秋。志士誠勇退，鄙夫自包羞。終當就知己，莫戀潺湲流。
李韶州著書常論釋氏之理貴州有能公遺跡詩以問之
作者：權德輿（唐）

常日區中暇，時聞象外言。曹溪有宗旨，一為勘心源。
馬上贈虛公
作者：權德輿（唐）

馬足早塵深，飄纓又滿襟。吾師有甘露，為洗此時心。
郴州換印緘遣之際率成三韻，因寄李二兄員外使君
作者：權德輿（唐）

緘題桂陽印，持寄朗陵兄。刺舉官猶屈，風謠政已成。行看換龜紐，奏最謁承明。
早發杭州泛富春江寄陸三十一公佐
作者：權德輿（唐）

候曉起徒馭，春江多好風。白波連青雲，蕩漾晨光中。四望浩無際，沉憂將此同。未離奔走途，但恐成悲翁。俯見觸餌鱗，仰目淩霄鴻。纓塵日已厚，心累何時空。區區此人世，所向皆樊籠。唯應杯中物，醒醉為窮通。故人懸圃姿，瓊樹紛青蔥。終當此山去，共結蘭桂叢。
寄侍禦從舅
作者：權德輿（唐）

靡靡南軒蕙，迎風轉芳滋。落落幽澗松，百尺無附枝。世物自多故，達人心不羈。偶陳幕中畫，未負林間期。感恩從慰薦，循性難縶維。野鶴無俗質，孤雲多異姿。清泠松露泫，照灼巖花遲。終當稅塵駕，來就東山嬉。
湖上晚眺呈惠上人
作者：權德輿（唐）

湖上煙景好，鳥飛雲自還。幸因居止近，日覺性情閑。獨酌乍臨水，清機常見山。此時何所憶，淨侶話玄關。
新秋月夜寄故人
作者：權德輿（唐）

客心宜靜夜，月色澹新秋。影落三湘水，詩傳八詠樓。何窮對酒望，幾處捲簾愁。若問相思意，隨君萬裡遊。
自楊子歸丹陽初遂閒居聊呈惠公
作者：權德輿（唐）

移疾喜無事，捲簾松竹寒。稍知名是累，日與靜相歡。蹇淺逢機少，迂疏應物難。只思閑夜月，共向沃州看。
月夜過靈徹上人房因贈
作者：權德輿（唐）

此身會逐白雲去，未洗塵纓還自傷。今夜幸逢清淨境，滿庭秋月對支郎。
戲贈張煉師
作者：權德輿（唐）

月帔飄颻摘杏花，相邀洞口勸流霞。半酣乍奏雲和曲，疑是龜山阿母家。
戲贈天竺靈隱二寺寺主
作者：權德輿（唐）

石路泉流兩寺分，尋常鐘磬隔山聞。山僧半在中峰住，共佔青巒與白雲。
贈廣通上人
作者：權德輿（唐）

身隨猿鳥在深山，早有詩名到世間。客至上方留盥漱，龍泓洞水晝潺潺。
贈老將
作者：權德輿（唐）

白草黃雲塞上秋，曾隨驃騎出並州。轆轤劍折虯須白，轉戰功多獨不侯。
戲贈表兄崔秀才
作者：權德輿（唐）

何事年年戀隱淪，成名須遣及青春。明時早獻甘泉去，若待公車卻誤人。
醉後戲贈蘇九翛
作者：權德輿（唐）

白首書窗成巨儒，不知簪組遍屠沽。勸君莫問長安路，且讀魯山於蒍於。
虎丘山真娘墓
作者：沈亞之（唐）

金釵淪劍壑，茲地似花臺。油壁何人值，錢塘度曲哀。翠餘長染柳，香重欲燻梅。但道行雲去，應隨魂夢來。
答殷堯藩贈罷涇源記室
作者：沈亞之（唐）

勞君輟雅話，聽說事疆場。提筆從徵虜，飛書始伏羌。河流辭馬嶺，節臥聽龍驤。孤負平生劍，空憐射鬥光。
五月六日，發石頭城，步望前船，示舍弟兼寄侯郎
作者：沈亞之（唐）

客子去淮陽，逶迤別夢長。水關開夜鎖，霧棹起晨涼。煙月期同賞，風波勿異行。隱山曾撼櫓，轉瀨指遙檣。蒲葉吳刀綠，筠筒楚粽香。因書報惠遠，為我憶檀郎。
別龐子肅
作者：沈亞之（唐）

自為應仙才，丹砂煉幾回。山秋夢桂樹，月曉憶瑤臺。雨雪依巖避，煙雲逐步開。今朝龍仗去，早晚鶴書來。
春色滿皇州
作者：沈亞之（唐）

何處春輝好，偏宜在雍州。花明夾城道，柳暗曲江頭。風軟遊絲重，光融瑞氣浮。鬥雞憐短草，乳燕傍高樓。繡轂盈香陌，新泉溢禦溝。回看日欲暮，還騎似川流。
宿白馬津寄寇立
作者：沈亞之（唐）

客思聽蛩嗟，秋懷似亂砂。劍頭懸日影，蠅鼻落燈花。天外歸鴻斷，漳南別路賒。聞君同旅舍，幾得夢還家。
汴州船行賦岸傍所見
作者：沈亞之（唐）

古木曉蒼蒼，秋林拂岸香。露珠蟲網細，金縷兔絲長。秋浪時回沫，驚鱗乍觸航。蓬煙拈綠線，棘實綴紅囊。亂穗搖鼯尾，出根掛鳳腸。聊持一濯足，誰道比滄浪。
送文穎上人遊天臺
作者：沈亞之（唐）

露花浮翠瓦，鮮思起芳叢。此際斷客夢，況複別志公。既曆天臺去，言過赤城東。莫說人間事，崎嶇塵土中。
宿後自華陽行次昭應寄王直方
作者：沈亞之（唐）

重歸能幾日，物意早如春。暖色先驪岫，寒聲別雁群。川光如戲劍，帆態似翔雲。為報東園蝶，南枝日已曛。
題海榴樹呈八叔大人
作者：沈亞之（唐）

曾在蓬壺伴眾仙，文章枝葉五雲邊。幾時奉宴瑤臺下，應笑強如河畔柳，逢波逐浪送張騫。
西蕃請謁廟
作者：沈亞之（唐）

肅肅層城裡，巍巍祖廟清。聖恩覃布濩，異域獻精誠。冠蓋分行列，戎夷辨姓名。禮終齊百拜，心潔表忠貞。瑞氣千重色，簫韶九奏聲。仗移迎日轉，旌動逐風輕。休運威儀正，年推俎豆盈。不才慚聖澤，空此望華纓。
勸政樓下觀百官獻壽
作者：沈亞之（唐）

禦氣黃花節，臨軒紫陌頭。早陽生彩仗，霽色入仙樓。獻壽皆鴛鷺，瞻天在冕旒。菊尊開九日，鳳曆啟千秋。樂闋祥煙起，杯酣瑞影收。年年歌舞夕，此地慶皇休。
山出雲
作者：沈亞之（唐）

片雲朝出岫，孤色迥難親。蓋小辭山早，根輕觸石新。飄揚經綠野，明麗照青春。拂樹疑舒葉，臨江似結鱗。從龍方有感，捧日豈無因。看助為霖去，恩沾雨露均。
曲江亭望慈恩杏花發
作者：沈亞之（唐）

曲臺晴好望，近接梵王家。十畝開金地，千株發杏花。帶雲猶誤雪，映日欲欺霞。紫陌傳香遠，紅泉落影斜。園中春尚早，亭上路非賒。芳景偏堪賞，其如積歲華。
村居
作者：沈亞之（唐）

有樹巢宿鳥，無酒共客醉。月上蟬韻殘，梧桐陰繞地。獨出村舍門，吟劇微風起。蕭蕭蘆荻叢，叫嘯如山鬼。應緣我憔悴，為我哭秋思。
春詞酬元微之
作者：沈亞之（唐）

黃鶯啼時春日高，紅芳發盡井邊桃。美人手暖裁衣易，片片輕花落翦刀。
題侯仙亭
作者：沈亞之（唐）

新創仙亭覆石壇，雕樑峻宇入雲端。嶺北嘯猿高枕聽，湖南山色捲簾看。
送龐子肅
作者：沈亞之（唐）

三年遊宦也迷津，馬困長安九陌塵。都作無成不歸去，古來妻嫂笑蘇秦。
夢挽秦弄玉
作者：沈亞之（唐）

泣葬一枝紅，生同死不同。金鈿墜芳草，香繡滿春風。舊日聞簫處，高樓當月中。梨花寒食夜，深閉翠微宮。
夢別秦穆公
作者：沈亞之（唐）

擊髆舞，恨滿煙光無處所。淚如雨，欲擬著辭不成語。金鳳銜紅舊繡衣，幾度宮中同看舞。人間春日正歡樂，
夢遊秦宮
作者：沈亞之（唐）

君王多感放東歸，從此秦宮不復期。春景似傷秦喪主，落花如雨淚胭脂。
湘中怨
作者：沈亞之（唐）

隆佳秀兮昭盛時，播燻綠兮淑華歸。顧室荑與處萼兮，醉融光兮渺渺彌彌，迷千里兮涵煙眉，晨陶陶兮暮熙熙。舞婑那之穠條兮，騁盈盈以披遲。酡遊顏兮倡蔓卉縠，溯青山兮江之隅，拖湘波兮嫋綠裾。荷拳拳兮未舒，
文祝延二闋
作者：沈亞之（唐）

閩山之杭杭兮水堋堋，吞荒抱大兮香疊層。騰氣清渾兮朝昏，神生其中兮宅幽凝。居如山兮惠如水，侯臨我兮恩如光，照導兮天覆。惠流吾兮樂且康，神有澤兮宜蔭沃，脫侯之恙兮歸侯之多福。群卑勤之恭潔兮，鑒貞盟乎山竹。。兕載吹兮音咿咿，銅鐃呶兮睋呼眓睢。樟之蓋兮麓下，餚盤列兮答神，神擺漁篁兮降拂窣窣。右持妓兮左夫人，態修邃兮佻眇。調丹含瓊兮瑳佳笑，朝馬駕兮搦寶轡，千弭函弦兮森道騎。吾何樂兮神軒，
奉和李相公早朝於中書候傳點偶書所懷奉呈門下相公中書相公
作者：權德輿（唐）

五更鐘漏歇，千門扃鑰開。紫宸殘月下，黃道曉光來。辨色趨中禁，分班列上臺。祥煙初繚繞，威鳳正裴回。斧藻歸全德，輪轅適眾材。化成風偃草，道合鼎調梅。渥命隨三接，皇恩暢九垓。嘉言造膝去，喜氣沃心回。東閣延多士，南山賦有臺。陽春那敢和，空此詠康哉。
奉和於司空二十五丈新卜城南郊居接司徒公別墅即事書情奉獻兼呈李裴相公
作者：權德輿（唐）

一德承昌運，三公翊至尊。雲龍諧理代，魚水見深恩。別墅池塘曉，晴郊草木蕃。溝塍連杜曲，茅土盛於門。蔔築因登覽，經邦每討論。退朝鳴玉會，入室斷金言。材俊依東閣，壺觴接後園。徑深雲自起，風靜葉初翻。宰物歸心匠，虛中即化源。巴人寧敢和，空此愧遊藩。
奉和新卜城南郊居得與衛右丞鄰舍，因賦詩寄贈
作者：權德輿（唐）

上宰坐論道，郊居仍裡仁。六符既昭晰，永珍隨陶鈞。旭旦下玉墀，鳴騶拂車茵。軒窗退殘暑，風物迎蕭辰。山澤蜃雨出，林塘魚鳥馴。豈同求羊徑，共是羲皇人。石君五曹重，左戶三壤均。居止煙火接，逢迎雞黍頻。大方本無隅，盛德必有鄰。千年郢曲後，複此聞陽春。
奉和韋曲莊言懷，貽東曲外族諸弟
作者：權德輿（唐）

韋曲冠蓋裡，鮮原鬱青蔥。公臺睦中外，墅舍鄰西東。騶馭出國門，晨曦正曈曨。燕居平外土，野服參華蟲。疆畎分古渠，煙霞連灌叢。長幼序以齒，歡言無不同。憶昔全盛時，勳劬播休功。代業擴宇內，光塵藹墟中。慨息多永歎，歌詩厚時風。小生忝瓜葛，慕義斯無窮。
和王侍郎病中領度支，煩迫之餘，過西園書堂閑望
作者：權德輿（唐）

憑檻輟繁務，晴光煙樹分。中邦均禹貢，上藥驗桐君。滿徑風轉蕙，捲簾山出雲。鏘然玉音發，餘興在斯文。
奉和度支李侍郎早朝
作者：權德輿（唐）

夙駕趨北闕，曉星啟東方。鳴騶分騎吏，列燭散康莊。照灼華簪並，逶迤綺陌長。腰金初辨色，噴玉自生光。獻替均三壤，貞明集百祥。下才叨接武，空此愧文昌。
奉和劉侍郎司徒奉詔伐叛書情呈宰相
作者：權德輿（唐）

玉帳元侯重，黃樞上宰雄。緣情詞律外，宣力廟謀中。震耀恭天討，嚴凝助歲功。行看畫麟閣，凜凜有英風。
奉和鄜州劉大夫麥秋出師遮虜有懷中朝親故
作者：權德輿（唐）

天子愛全才，故人雄外臺。綠油登上將，青綬亞中臺。亭障鳴笳入，風雲轉旆來。蘭坊分杳杳，麥壟望莓莓。月向雕弓滿，蓮依寶劍開。行師齊鶴列，錫馬盡龍媒。壯志徵染甫，嘉招萃楚材。千尋推直幹，百煉去纖埃。間闊勞相望，歡言幸早陪。每聯花下騎，幾泛竹間杯。芳訊雙魚遠，流年兩鬢催。何時介圭覲，攜手詠康哉。
太原鄭尚書遠寄新詩，走筆酬贈，因代書賀
作者：權德輿（唐）

曉開閶闔出絲言，共喜全才鎮北門。職重油幢推上略，曲臺分季奉齋祠，直筆系年陪侍從。芬芳雞舌向南宮，戎裝躞蹀紛出祖，金印煌煌寵司武。時看介士閱犀渠，新握兵符應感激，遠緘詩句更風流。緇衣諸侯諒稱美，
奉和許閣老酬淮南崔十七端公見寄
作者：權德輿（唐）

文行蘊良圖，聲華挹大巫。掄才超粉署，駁議在黃樞。自得環中辨，偏推席上儒。八音諧雅樂，六轡騁康衢。密侍仝鏘佩，雄才本棄繻。爐煙霏瑣闥，宮漏滴銅壺。舊友雙魚至，新文六義敷。斷金揮麗藻，比玉詠生芻。交闢嘗推重，單辭忽受誣。風波疲賈誼，岐路泣楊朱。溟漲前程險，炎荒旅夢孤。空悲鳶跕水，翻羨雁銜蘆。故國方迢遞，羈愁自鬱紆。遠猷來象魏，霈澤過番禺。盡室扁舟客，還家萬裡途。索居因仕宦，著論擬潛夫。帆席來應駛，郊園半已蕪。夕陽尋古徑，涼吹動纖枯。憶昔同驅傳，忘懷或據梧。幕庭依古剎，緡稅給中都。瓜步經過慣，龍沙眺聽殊。春山嵐漠漠，秋渚露塗塗。孰謂原思病，非關甯武愚。方看簪獬豸，俄歎縶騊駼。芳訊風情在，佳期歲序徂。二賢歡最久，三益義非無。柏悅心應爾，松寒志不渝。子將陪禁掖，亭伯限江湖。交分終推轂，離憂莫向隅。分曹日相見，延首憶田蘇。
奉和李給事省中書情寄劉苗崔三曹長因呈許陳二閣老
作者：權德輿（唐）

常寮幾處伏明光，新詔聯翩夕拜郎。五夜漏清天欲曙，共說漢朝榮上賞，豈令三友滯馮唐。
過張監閣老宅對酒奉酬見贈
作者：權德輿（唐）

裡仁無外事，徐步一開顏。荊玉收難盡，齊竽喜暫閑。秋風傾菊酒，霽景下蓬山。不用投車轄，甘從倒載還。
奉和張舍人閣老閣中直夜思聞雅琴因以書事通簡僚友
作者：權德輿（唐）

紫垣宿清夜，藹藹複沉沉。圓月衡漢淨，好風松滌深。軒窗韻虛籟，蘭雪懷幽音。珠露銷暑氣，玉徽結遐心。盛才本殊倫，雅誥方在今。佇見舒彩翮，翻飛歸鳳林。
和兵部李尚書東亭詩
作者：權德輿（唐）

三接履聲退，東亭斯曠然。風流披鶴氅，操割佩龍泉。雲卷巖巘疊，雨餘松桂鮮。豈煩禽尚遊，所貴天理全。
和司門殷員外早秋省中書直夜，寄荊南衛象端公
作者：權德輿（唐）

共嗟王粲滯荊州，才子為郎憶舊遊。涼夜偏宜粉署直，早晚得為同舍侶，知君兩地結離憂。
酬陸三十二參浙東見寄
作者：權德輿（唐）

驄馬別已久，鯉魚來自烹。殷勤故人意，怊悵中林情。茫茫重江外，杳杳一枝瓊。搔首望良覿，為君華發生。
奉酬張監閣老雪後過中書見贈加兩韻簡南省僚舊
作者：權德輿（唐）

寓直久叨榮，新恩倍若驚。風清五夜永，節換一陽生。潘鬢年空長，齊竽藝本輕。常時望連茹，今日劇懸旌。枉步歡方接，含毫思又縈。煩君白雪句，歲晏若為情。
酬主客仲員外見賀正除
作者：權德輿（唐）

五年承乏奉如綸，才薄那堪侍從臣。禁署獨聞清漏曉，憶昔曲臺嘗議禮，見君論著最相親。
奉和太府韋卿閣老左藏庫中假山之作
作者：權德輿（唐）

春山仙掌百花開，九棘腰金有上才。忽向庭中摹峻極，都內今朝似方外，仍傳麗曲寄雲臺。
奉和崔評事寄外甥劉同州並呈杜賓客許給事王侍郎昆弟楊少尹李侍御並見寄之作
作者：權德輿（唐）

芳訊來江湖，開緘粲瑤碧。詩因乘黃贈，才擅雕龍格。深陳名教本，諒以仁義積。藻思成採章，雅音聞皦繹。清時左馮翊，貴士二千石。前日應星文，今茲敞華戟。謝公嘗乞墅，寧氏終相宅。往歲疲草玄，忘年齊舉白。酒酣吟更苦，夜艾談方劇。棗巷風雨秋，石頭煙水夕。多逢長者轍，不屑諸公闢。酷似仰牢之，雄詞挹亭伯。老驥念千里，饑鷹舒六翮。叵能捨郊扉，來偶朝中客。
和職方殷郎中留滯江漢初至南宮，呈諸公並見寄
作者：權德輿（唐）

十載別文昌，藩符寄武當。師貞上介闢，恩擢正員郎。藻思煙霞麗，歸軒印綬光。還希駐輦問，莫自歎馮唐。
奉酬從兄南仲見示十九韻
作者：權德輿（唐）

晉季天下亂，安丘佐關中。德輝靄家牒，侯籍推時功。簪纓盛西州，清白傳素風。逢時有舒捲，繕性無窮通。吾兄挺奇資，嚮晦道自充。耕鑿汝山下，退然安困蒙。詩成三百篇，儒有一畝宮。琴書滿座右，芝朮生牆東。麗藻粲相鮮，晨輝豔芳叢。清光杳無際，皓魄流霜空。邦有賢諸侯，主盟詞律雄。薦賢比文舉，理郡邁文翁。樓中賞不獨，池畔醉每同。聖朝闢四門，發跡貴名公。小生何為者，往歲學雕蟲。華簪映武弁，一年被微躬。開緘捧新詩，瓊玉寒青蔥。謬進空內訟，結懷遠忡忡。時來無自疑，刷翮摩蒼穹。
酬崔千牛四郎早秋見寄
作者：權德輿（唐）

浩歌坐虛室，庭樹生涼風。碧雲滅奇彩，白露萎芳叢。感此時物變，悠然遐想通。偶來被簪組，自覺如池龍。少年才藻新，金鼎世業崇。鳳文已彪炳，瓊樹何青蔥。聯鑣長安道，接武承明宮。君登玉墀上，我侍彤庭中。疲病多內愧，切磋常見同。起予覽新詩，逸韻淩秋空。相愛每不足，因茲寓深衷。
酬靈徹上人以詩代書見寄
作者：權德輿（唐）

蓮花出水地無塵，中有南宗了義人。已取貝多翻半字，更喜開緘銷熱惱，西方社裡舊相親。
酬蔡十二博士見寄四韻
作者：權德輿（唐）

蕪城十年別，蓬轉居不定。終歲白屋貧，獨謠清酒聖。風塵韋帶減，霜雪松心勁。何以浣相思，啟元能盡性。
戲和三韻
作者：權德輿（唐）

墨翟突不黔，範丹甑生塵。君今複勞歌，鶴發吹濕薪。前詔許真秩，何如巾軟輪。
李十韶州寄途中絕句使者取報修書之際口號酬贈
作者：權德輿（唐）

詔下忽臨山水郡，不妨從事恣攀登。莫言向北千行雁，別有圖南六月鵬。
崔四郎協律以詩見寄，兼惠蜀琴，因以酬贈
作者：權德輿（唐）

臨風結煩想，客至傳好音。白雪緘郢曲，朱弦亙蜀琴。泠泠響幽韻，款款寄遐心。歲晚何以報，與君期斷金。
酬馮絳州早秋絳臺感懷見寄
作者：權德輿（唐）

良牧閑無事，層臺思眇然。六條縈印綬，三晉辨山川。洗嫧謳謠合，開襟眺聽偏。秋光連大鹵，霽景下新田。葉落徑庭樹，人歸曲沃煙。武符頒美化，亥字訪疑年。經術推多識，卿曹亦累遷。齋祠常並冕，官品每差肩。接部青絲騎，裁詩白露天。知音愧相訪，商洛正閑眠。
酬趙尚書杏園花下醉後見寄
作者：權德輿（唐）

春光深處曲江西，八座風流信馬蹄。鶴發杏花相映好，羨君終日醉如泥。
酬趙尚書城南看花日晚先歸見寄
作者：權德輿（唐）

杜城韋曲遍尋春，處處繁花滿目新。日暮歸鞍不相待，與君同是醉鄉人。
感悟妄緣，題如上人壁
作者：白居易（唐）

自從為騃童，直至作衰翁。所好隨年異，為忙終日同。弄沙成佛塔，鏘玉謁王宮。彼此皆兒戲，須臾即色空。有營非了義，無著是真宗。兼恐勤修道，猶應在妄中。
思子臺有感二首
作者：白居易（唐）

曾家機上聞投杼，尹氏園中見掇蜂。但以恩情生隙罅，何人不解作江充。闇生魑魅蠹生蟲，何異讒生疑阻中。但使武皇心似燭，江充不敢作江充。
賦得邊城角
作者：白居易（唐）

邊角兩三枝，霜天隴上兒。望鄉相並立，向月一時吹。戰馬頭皆舉，徵人手盡垂。嗚嗚三奏罷，城上展旌旗。
憶洛中所居
作者：白居易（唐）

忽憶東都宅，春來事宛然。雪銷行徑裡，水上臥房前。厭綠栽黃竹，嫌紅種白蓮。醉教鶯送酒，閑遣鶴看船。幸是林園主，慚為食祿牽。宦情薄似紙，鄉思爭於弦。豈合姑蘇守，歸休更待年。
想歸田園
作者：白居易（唐）

戀他朝市求何事，想取丘園樂此身。千首惡詩吟過日，快活不知如我者，人間能有幾多人。
琴茶
作者：白居易（唐）

兀兀寄形群動內，陶陶任性一生間。自拋官後春多醉，窮通行止長相伴，誰道吾今無往還。
贈楚州郭使君
作者：白居易（唐）

淮水東南第一州，山圍雉堞月當樓。黃金印綬懸腰底，當家美事堆身上，何啻林宗與細侯。
和郭使君題枸杞
作者：白居易（唐）

山陽太守政嚴明，吏靜人安無犬驚。不知靈藥根成狗，怪得時聞吠夜聲。
初到洛下閒遊
作者：白居易（唐）

漢庭重少身宜退，洛下閒居跡可逃。趁伴入朝應老醜，曾在東方千騎上，至今躞蹀馬頭高。
醉贈劉二十八使君
作者：白居易（唐）

為我引杯添酒飲，與君把箸擊盤歌。詩稱國手徒為爾，亦知合被才名折，二十三年折太多。
太湖石
作者：白居易（唐）

煙翠三秋色，波濤萬古痕。削成青玉片，截斷碧雲根。風氣通巖穴，苔文護洞門。三峰具體小，應是華山孫。
過敷水
作者：白居易（唐）

垂鞭欲渡羅敷水，處分鳴騶且緩驅。秦氏雙蛾久冥漠，
南院
作者：白居易（唐）

林院無情緒，經春不一開。楊花飛作穗，榆莢落成堆。壯氣從中減，流年逐後催。只應如過客，病去老迎來。
閑詠
作者：白居易（唐）

步月憐清景，眠松愛綠陰。早年詩思苦，晚歲道情深。夜學禪多坐，秋牽興暫吟。悠然兩事外，無處更留心。
初授秘監，拜賜金紫，閑吟小酌，偶寫所懷
作者：白居易（唐）

紫袍新秘監，白首舊書生。鬢雪人間壽，腰金世上榮。子孫無可念，產業不能營。酒引眼前興，詩留身後名。閑傾三數酌，醉詠十餘聲。便是羲皇代，先從心太平。
新昌閒居，招楊郎中兄弟
作者：白居易（唐）

紗巾角枕病眠翁，忙少閑多誰與同。但有雙松當砌下，暑月貧家何所有，客來唯贈北窗風。
秘省後廳
作者：白居易（唐）

槐花雨潤新秋地，桐葉風翻欲夜天。盡日後廳無一事，白頭老監枕書眠。
松齋偶興
作者：白居易（唐）

置心思慮外，滅跡是非間。約俸為生計，隨官換往還。耳煩聞曉角，眼醒見秋山。賴此松簷下，朝回半日閑。
和楊郎中賀楊僕射致仕後楊侍郎門生合宴席上作
作者：白居易（唐）

業重關西繼大名，恩深闕下遂高情。祥鱣降伴趨庭鯉，可憐玉樹連桃李，從古無如此會榮。
松下琴贈客
作者：白居易（唐）

松寂風初定，琴清夜欲闌。偶因群動息，試撥一聲看。寡鶴當徽怨，秋泉應指寒。慚君此傾聽，本不為君彈。
秋齋
作者：白居易（唐）

晨起秋齋冷，蕭條稱病容。清風兩窗竹，白露一庭松。阮籍謀身拙，嵇康向事慵。生涯別有處，浩氣在心胸。
塗山寺獨遊
作者：白居易（唐）

野徑行無伴，僧房宿有期。塗山來去熟，唯是馬蹄知。
登觀音臺望城
作者：白居易（唐）

百千家似圍棋局，十二街如種菜畦。遙認微微入朝火，一條星宿五門西。
登靈應臺北望
作者：白居易（唐）

臨高始見人寰小，對遠方知色界空。回首卻歸朝市去，一稊米落太倉中。
酬裴相公題興化小池見招長句
作者：白居易（唐）

為愛小塘招散客，不嫌老監與新詩。山公倒載無妨學，敢辭課拙酬高韻，一勺爭禁萬頃陂。
閑行
作者：白居易（唐）

五十年來思慮熟，忙人應未勝閒人。林園傲逸真成貴，儻年七十猶強健，尚得閒行十五春。
閑出
作者：白居易（唐）

兀兀出門何處去，新昌街晚樹陰斜。馬蹄知意緣行熟，不向楊家即庾家。
與僧智如夜話
作者：白居易（唐）

懶鈍尤知命，幽棲漸得朋。門閑無謁客，室靜有禪僧。爐向初冬火，籠停半夜燈。憂勞緣智巧，自喜百無能。
憶廬山舊隱及洛下新居
作者：白居易（唐）

形骸黽勉班行內，骨肉句留俸祿中。無奈攀緣隨手長，自是未能歸去得，世間誰要白須翁。
晚寒
作者：白居易（唐）

急景流如箭，淒風利似刀。暝催雞翅斂，寒束樹枝高。縮水濃和酒，加綿厚絮袍。可憐冬計畢，暖臥醉陶陶。
偶眠
作者：白居易（唐）

放杯書案上，枕臂火爐前。老愛尋思事，慵多取次眠。妻教卸烏帽，婢與展青氈。便是屏風樣，何勞畫古賢。
華城西北雉堞最高崔相公首創樓臺錢左丞繼種花果合為勝境題在雅篇歲暮獨遊悵然成詠
作者：白居易（唐）

高居稱君子，瀟灑四無鄰。丞相棟樑久，使君桃李新。凝情看麗句，駐步想清塵。況是寒天客，樓空無主人。
奉使途中，戲贈張常侍
作者：白居易（唐）

早風吹土滿長衢，驛騎星軺盡疾驅。共笑籃舁亦稱使，日馳一驛向東都。
有小白馬乘馭多時奉使東行至稠桑驛溘然而斃足可驚傷不能忘情題二十韻
作者：白居易（唐）

能驟複能馳，翩翩白馬兒。毛寒一團雪，鬃薄萬條絲。皂蓋春行日，驪駒曉從時。雙旌前獨步，五馬內偏騎。芳草承蹄葉，垂楊拂頂枝。跨將迎好客，惜不換妖姬。慢鞚遊蕭寺，閑驅醉習池。睡來乘作夢，興發倚成詩。鞭為馴難下，鞍緣穩不離。北歸還共到，東使亦相隨。赭白何曾變，玄黃豈得知。嘶風覺聲急，踏雪怪行遲。昨夜猶芻秣，今朝尚縶維。臥槽應不起，顧主遂長辭。塵滅駸駸跡，霜留皎皎姿。度關形未改，過隙影難追。念倍燕求駿，情深項別騅。銀收鉤臆帶，金卸絡頭羈。何處埋奇骨，誰家覓弊帷。稠桑驛門外，吟罷涕雙垂。
題噴玉泉
作者：白居易（唐）

泉噴聲如玉，潭澄色似空。練垂青嶂上，珠瀉綠盆中。溜滴三秋雨，寒生六月風。何時此巖下，來作濯纓翁。
酬皇甫賓客
作者：白居易（唐）

閑官兼慢使，著處易停輪。況欲逢新歲，仍初見故人。冒寒尋到洛，待暖始歸秦。亦擬同攜手，城東略看春。
種白蓮
作者：白居易（唐）

吳中白藕洛中栽，莫戀江南花懶開。萬裡攜歸爾知否，紅蕉朱槿不將來。
答蘇庶子
作者：白居易（唐）

偶作關東使，重陪洛下游。病來從斷酒，老去可禁愁。款曲偏青眼，蹉跎各白頭。蓬山閒氣味，依約似龍樓。
答尉遲少監水閣重宴
作者：白居易（唐）

人情依舊歲華新，今日重招往日賓。雞黍重回千里駕，聞道經營費心力，忍教成後屬他人。
和劉郎中傷鄂姬
作者：白居易（唐）

不獨君嗟我亦嗟，西風北雪殺南花。不知月夜魂歸處，鸚鵡洲頭第幾家。
贈東鄰王十三
作者：白居易（唐）

攜手池邊月，開襟竹下風。驅愁知酒力，破睡見茶功。居處東西接，年顏老少同。能來為伴否，伊上作漁翁。
早春同劉郎中寄宣武令狐相公
作者：白居易（唐）

梁園不到一年強，遙想清吟對綠觴。更有何人能飲酌，誰引相公開口笑，不逢白監與劉郎。
寄太原李相公
作者：白居易（唐）

聞道北都今一變，政和軍樂萬人安。綺羅二八圍賓榻，世間大有虛榮貴，百歲無君一日歡。
雪中寄令狐相公，兼呈夢得
作者：白居易（唐）

兔園春雪梁王會，想對金罍詠玉塵。今日相如身在此，不知客右坐何人。
出使在途所騎馬死改乘肩輿將歸長安偶詠旅懷寄太原李相公
作者：白居易（唐）

驛路崎嶇泥雪寒，欲登籃輿一長歎。風光不見桃花騎，並州好馬應無數，不怕旌旄試覓看。
有雙鶴留在洛中忽見劉郎中依然鳴顧劉因為鶴嘆二篇寄予予以二絕句答之
作者：白居易（唐）

辭鄉遠隔華亭水，逐我來棲緱嶺雲。慚愧稻粱長不飽，未曾回眼向雞群。荒草院中池水畔，銜恩不去又經春。見君驚喜雙回顧，應為吟聲似主人。
宿竇使君莊水亭
作者：白居易（唐）

使君何在在江東，池柳初黃杏欲紅。有興即來閑便宿，不知誰是主人翁。
龍門下作
作者：白居易（唐）

龍門澗下濯塵纓，擬作閒人過此生。筋力不將諸處用，登山臨水詠詩行。
姚侍禦見過，戲贈
作者：白居易（唐）

晚起春寒慵裹頭，客來池上偶同遊。東臺禦史多提舉，莫按金章系布裘。
履道春居
作者：白居易（唐）

微雨灑園林，新晴好一尋。低風洗池面，斜日拆花心。暝助嵐陰重，春添水色深。不如陶省事，猶抱有絃琴。
題洛中第宅
作者：白居易（唐）

水木誰家宅，門高佔地寬。懸魚掛青甃，行馬護朱欄。春榭籠煙暖，秋庭鎖月寒。松膠黏琥珀，筠粉撲琅玕。試問池臺主，多為將相官。終身不曾到，唯展宅圖看。
寄殷協律
作者：白居易（唐）

五歲優遊同過日，一朝消散似浮雲。琴詩酒伴皆拋我，吳娘暮雨蕭蕭曲，自別江南更不聞。
洛下諸客就宅相送，偶題西亭
作者：白居易（唐）

幾榻臨池坐，軒車冒雪過。交親致杯酒，僮僕解笙歌。流歲行將晚，浮榮得幾多。林泉應問我，不住意如何。
答林泉
作者：白居易（唐）

好住舊林泉，回頭一悵然。漸知吾潦倒，深愧爾留連。欲作棲雲計，須營種黍錢。更容求一郡，不得亦歸田。
將發洛中枉令狐相公手劄兼辱二篇寵行以長句答之
作者：白居易（唐）

尺素忽驚來梓澤，雙金不惜送蓬山。八行落泊飛雲雨，收藏便作終身寶，何啻三年懷袖間。
臨都驛答夢得六言二首
作者：白居易（唐）

揚子津頭月下，臨都驛裡燈前。昨日老於前日，去年春似今年。謝守歸為秘監，馮公老作郎官。前事不須問著，新詩且更吟看。
喜錢左丞再除華州，以詩伸賀
作者：白居易（唐）

左轄輟中臺，門東委上才。彤襜經宿到，絳帳及春開。民望懇難奪，天心慈易回。那知不隔歲，重借寇恂來。
和錢華州題少華清光絕句
作者：白居易（唐）

高情雅韻三峰守，主領清光管白雲。自笑亦曾為刺史，蘇州肥膩不如君。
送陝府王大夫
作者：白居易（唐）

金馬門前回劍佩，鐵牛城下擁旌旗。他時萬一為交代，留取甘棠三兩枝。
代迎春花招劉郎中
作者：白居易（唐）

幸與松筠相近栽，不隨桃李一時開。杏園豈敢妨君去，未有花時且看來。
玩迎春花贈楊郎中
作者：白居易（唐）

金英翠萼帶春寒，黃色花中有幾般。恁君與向遊人道，莫作蔓菁花眼看。
閑出
作者：白居易（唐）

身外無羈束，心中少是非。被花留便住，逢酒醉方歸。人事行時少，官曹入日稀。春寒遊正好，穩馬薄綿衣。
座上贈盧判官
作者：白居易（唐）

把酒承花花落頻，花香酒味相和春。莫言不是江南會，虛白亭中舊主人。
曲江有感
作者：白居易（唐）

曲江西岸又春風，萬樹花前一老翁。遇酒逢花還且醉，若論惆悵事何窮。
杏園花下贈劉郎中
作者：白居易（唐）

怪君把酒偏惆悵，曾是貞元花下人。自別花來多少事，東風二十四回春。
花前有感，兼呈崔相公、劉郎中
作者：白居易（唐）

落花如雪鬢如霜，醉把花看益自傷。少日為名多檢束，何事同生壬子歲，老於崔相及劉郎。
微之就拜尚書居易續除刑部因書賀意兼詠離懷
作者：白居易（唐）

我為憲部入南宮，君作尚書鎮浙東。老去一時成白首，遠地官高親故少，些些談笑與誰同。
喜與韋左丞同入南省，因敘舊以贈之
作者：白居易（唐）

早年同遇陶鈞主，利鈍精粗共在熔。金劍淬來長透匣，跛鱉雖遲騏驥疾，何妨中路亦相逢。
伊州
作者：白居易（唐）

老去將何散老愁，新教小玉唱伊州。亦應不得多年聽，未教成時已白頭。
早朝
作者：白居易（唐）

鼓動出新昌，雞鳴赴建章。翩翩穩鞍馬，楚楚健衣裳。宮漏傳殘夜，城陰送早涼。月堤槐露氣，風燭樺煙香。雙闕龍相對，千官雁一行。漢庭方尚少，慚歎鬢如霜。
答裴相公乞鶴
作者：白居易（唐）

警露聲音好，沖天相貌殊。終宜向遼廓，不稱在泥塗。白首勞為伴，朱門幸見呼。不知疏野性，解愛鳳池無。
晚從省歸
作者：白居易（唐）

朝回北闕值清晨，晚出南宮送暮春。入去丞郎非散秩，終是不如山下去，心頭眼底兩無塵。
北窗閑坐
作者：白居易（唐）

虛窗兩叢竹，靜室一爐香。門外紅塵合，城中白日忙。無煩尋道士，不要學仙方。自有延年術，心閑歲月長。
酬嚴給事
作者：白居易（唐）

嬴女偷乘鳳去時，洞中潛歇弄瓊枝。不緣啼鳥春饒舌，青瑣仙郎可得知。
京路
作者：白居易（唐）

西來為看秦山雪，東去緣尋洛苑春。來去騰騰兩京路，閑行除我更無人。
華州西
作者：白居易（唐）

每逢人靜慵多歇，不計程行困即眠。上得籃輿未能去，春風敷水店門前。
從陝至東京
作者：白居易（唐）

從陝至東京，山低路漸平。風光四百里，車馬十三程。花共垂鞭看，杯多並轡傾。笙歌與談笑，隨分自將行。
送春
作者：白居易（唐）

銀花鑿落從君勸，金屑琵琶為我彈。不獨送春兼送老，更嘗一著更聽看。
宿杜曲花下
作者：白居易（唐）

覓得花千樹，攜來酒一壺。懶歸兼擬宿，未醉豈勞扶。但惜春將晚，寧愁日漸晡。籃輿為臥舍，漆盝是行廚。斑竹盛茶櫃，紅泥罨飯爐。眼前無所闕，身外更何須。小面琵琶婢，蒼頭觱篥奴。從君飽富貴，曾作此遊無。
逢舊
作者：白居易（唐）

久別偶相逢，俱疑是夢中。即今歡樂事，放醆又成空。
繡婦歎
作者：白居易（唐）

連枝花樣繡羅襦，本擬新年餉小姑。自覺逢春饒悵望，雖憑繡床都不繡，同床繡伴得知無。
春詞
作者：白居易（唐）

低花樹映小妝樓，春入眉心兩點愁。斜倚欄幹背鸚鵡，思量何事不回頭。
恨詞
作者：白居易（唐）

翠黛眉低斂，紅珠淚暗銷。從來恨人意，不省似今朝。
山石榴花十二韻
作者：白居易（唐）

曄曄複煌煌，花中無比方。豔夭宜小院，條短稱低廊。本是山頭物，今為砌下芳。千叢相向背，萬朵互低昂。照灼連朱檻，玲瓏映粉牆。風來添意態，日出助晶光。漸綻胭脂萼，猶含琴軫房。離披亂剪綵，斑駁未勻妝。絳焰燈千炷，紅裙妓一行。此時逢國色，何處覓天香。恐合栽金闕，思將獻玉皇。好差青鳥使，封作百花王。
送敏中歸豳寧幕
作者：白居易（唐）

六十衰翁兒女悲，傍人應笑爾應知。弟兄垂老相逢日，司徒知我難為別，直過秋歸未訝遲。
宴散
作者：白居易（唐）

小宴追涼散，平橋步月回。笙歌歸院落，燈火下樓臺。殘暑蟬催盡，新秋雁帶來。將何迎睡興，臨臥舉殘杯。
人定
作者：白居易（唐）

人定月朧明，香消枕簟清。翠屏遮燭影，紅袖下簾聲。坐久吟方罷，眠初夢未成。誰家教鸚鵡，故故語相驚。
池上
作者：白居易（唐）

褭褭涼風動，淒淒寒露零。蘭衰花始白，荷破葉猶青。獨立棲沙鶴，雙飛照水螢。若為寥落境，仍值酒初醒。
池窗
作者：白居易（唐）

池晚蓮芳謝，窗秋竹意深。更無人作伴，唯對一張琴。
花酒
作者：白居易（唐）

香醅淺酌浮如蟻，雪鬢新梳薄似蟬。為報洛城花酒道，莫辭送老二三年。
題崔常侍濟源莊
作者：白居易（唐）

穀口誰家住，雲扃鎖竹泉。主人何處去，蘿薜換貂蟬。籍在金閨內，班排玉扆前。誠知憶山水，歸得是何年。
認春戲呈馮少尹、李郎中、陳主簿
作者：白居易（唐）

認得春風先到處，西園南面水東頭。柳初變後條猶重，知君未別陽和意，直待春深始擬遊。
魏堤有懷
作者：白居易（唐）

魏王堤下水，聲似使君灘。惆悵回頭聽，躊躕立馬看。蕩風波眼急，翻雪浪心寒。憶得瞿唐事，重吟行路難。
柘枝詞
作者：白居易（唐）

柳闇長廊合，花深小院開。蒼頭鋪錦褥，皓腕捧銀盃。繡帽珠稠綴，香衫袖窄裁。將軍拄球杖，看按柘枝來。
代夢得吟
作者：白居易（唐）

後來變化三分貴，同輩凋零太半無。世上爭先從盡汝，不見山苗與林葉，迎春先綠亦先枯。
寄答周協律
作者：白居易（唐）

故人敘舊寄新篇，惆悵江南到眼前。闇想樓臺萬餘裡，最憶後庭杯酒散，紅屏風掩綠窗眠。
陳情獻中丞
作者：喻坦之（唐）

孤拙竟何營，徒希折桂名。始終誰肯薦，得失自難明。貢乏雄文獻，歸無瘠土耕。滄江長髮夢，紫陌久慚行。意縱求知切，才惟懼鑒精。五言非琢玉，十載看遷鶯。取進心甘鈍，傷嗟骨每驚。塵襟痕積淚，客鬢白新莖。顧盼身堪教，吹噓羽覺生。依門情轉切，荷德力須傾。獎善猶憐貢，垂恩必不輕。從茲便提挈，雲路自生榮。
長安雪後
作者：喻坦之（唐）

碧落雲收盡，天涯雪霽時。草開當井地，樹折帶巢枝。野渡滋寒麥，高泉漲禁池。遙分丹闕出，迥對上林宜。宿片攀簷取，凝花就砌窺。氣淩禽翅束，凍入馬蹄危。北想連沙漠，南思極海涯。冷光兼素彩，向暮朔風吹。
送友人遊東川
作者：喻坦之（唐）

食盡須分散，將行幾願留。春兼三月閏，人擬半年遊。風俗同吳地，山川擁梓州。思君登棧道，猿嘯始應愁。
題樟亭驛樓
作者：喻坦之（唐）

危檻倚山城，風帆檻外行。日生滄海赤，潮落浙江清。秋晚遙峰出，沙幹細草平。西陵煙樹色，長見伍員情。
大樑送友人東遊
作者：喻坦之（唐）

自古東西路，舟車此地分。河聲梁苑夜，草色楚田曛。雁已多南去，蟬猶在此聞。聖朝無諫獵，何計謁明君。
送友人遊蜀
作者：喻坦之（唐）

為儒早得名，為客不憂程。春盡離丹闕，花繁到錦城。雪消巴水漲，日上劍關明。預想回來樹，秋蟬已數聲。
留別友人書齋
作者：喻坦之（唐）

相見不相睽，一留日已西。軒涼庭木大，巷僻鳥巢低。背俗修琴譜，思家話藥畦。卜鄰期太華，同上上方梯。
題耿處士林亭
作者：喻坦之（唐）

身向閑中老，生涯本豁然。草堂山水下，漁艇鳥花邊。窺井猿兼鹿，啼林鳥雜蟬。何時人事了，依此亦高眠。
商於逢友人
作者：喻坦之（唐）

行役何時了，年年骨肉分。春風來漢棹，雪路入商雲。水險溪難定，林寒鳥異群。相逢聊坐石，啼狖語中聞。
灞上逢故人
作者：喻坦之（唐）

花落杏園枝，驅車問路岐。人情誰可會，身事自堪疑。嶽雨狂雷送，溪槎漲水吹。家山如此景，幾處不相隨。
發浙江
作者：喻坦之（唐）

島嶼遍含煙，煙中濟大川。山城猶轉漏，沙浦已搖船。海曙霞浮日，江遙水合天。此時空闊思，翻想涉窮邊。
晚泊盱眙
作者：喻坦之（唐）

廣葦夾深流，蕭蕭到海秋。宿船橫月浦，驚鳥繞霜洲。雲濕淮南樹，笳清泗水樓。徒懸鄉國思，羈跡尚東遊。
歸江南
作者：喻坦之（唐）

歸日值江春，看花過楚津。草晴蟲網遍，沙曉浪痕新。蓮葉初浮水，鷗雛已狎人。漁心慚未遂，空厭路岐塵。
代北言懷
作者：喻坦之（唐）

困馬榆關北，那堪落景催。路行沙不絕，風與雪兼來。草得春猶白，鴻侵夏始回。行人莫遠入，戍角有餘哀。
春遊曲江
作者：喻坦之（唐）

誤入杏花塵，晴江一看春。菰蒲雖似越，骨肉且非秦。曲岸藏翹鷺，垂楊拂躍鱗。徒憐汀草色，未是醉眠人。
和範秘書宿省中作
作者：喻坦之（唐）

清省宜寒夜，仙才稱獨吟。鐘來宮轉漏，月過閣移陰。鶴避燈前盡，芸高幄外深。想知因此興，暫動憶山心。
寄華陰姚少府
作者：喻坦之（唐）

泰華當公署，為官興可知。硯和青靄凍，簾對白雲垂。峻掌光浮日，危蓮影入池。料於三考內，應惜德音移。
晚泊富春寄友人
作者：喻坦之（唐）

江鐘寒夕微，江鳥望巢飛。木落山城出，潮生海棹歸。獨吟霜島月，誰寄雪天衣。此別三千里，關西信更稀。
和尹懋登南樓
作者：張均（唐）

客來已兩春，更瞻韶光早。花鳥既環合，江山複駢抱。樓形寫北潭，堞勢淩青島。白雲謝歸雁，馳懷洛陽道。
江上逢春
作者：張均（唐）

離憂耿未和，春慮忽蹉跎。擇木猿知去，尋泥燕獨過。驚花翻霽日，垂柳拂煙波。激意屢怡賞，無如鄉念何。
九日巴丘登高
作者：張均（唐）

客心驚暮序，賓雁下滄洲。共賞重陽節，言尋戲馬遊。湖風扶戍柳，江雨暗山樓。且酌東籬酒，聊祛南國憂。
和尹懋秋夜遊灉湖二首
作者：張均（唐）

遠水沉西日，寒沙聚夜鷗。平湖乘月滿，飛棹接星流。黃葉鳴淒吹，蒼葭掃暗洲。願移滄浦賞，歸待潁川遊。灣潭幽意深，杳靄湧寒岑。石痕秋水落，嵐氣夕陽沉。澄澈天為底，淵玄月作心。青溪非大隱，歸弄白雲潯。
嶽陽晚景
作者：張均（唐）

晚景寒鴉集，秋風旅雁歸。水光浮日出，霞彩映江飛。洲白蘆花吐，園紅柿葉稀。長沙卑濕地，九月未成衣。
流合浦嶺外作
作者：張均（唐）

瘴江西去火為山，炎徼南窮鬼作關。從此更投人境外，生涯應在有無間。
奉和嶽州山城
作者：張垍（唐）

郡館臨清賞，開扃坐白雲。訟虛棠戶曙，觀靜竹簷曛。懸榻迎賓下，趨庭學禮聞。風傳琴上意，遙向日華紛。
錦瑟
作者：李商隱（唐）

錦瑟無端五十弦，一弦一柱思華年。莊生曉夢迷蝴蝶，此情可待成追憶，只是當時已惘然。
重過聖女祠
作者：李商隱（唐）

白石巖扉碧蘚滋，上清淪謫得歸遲。一春夢雨常飄瓦，玉郎會此通仙籍，憶向天階問紫芝。
寄羅劭興
作者：李商隱（唐）

棠棣黃花發，忘憂碧葉齊。人閑微病酒，燕重遠兼泥。混沌何由鑿，青冥未有梯。高陽舊徒侶，時複一相攜。
令狐舍人說昨夜西掖玩月因戲贈
作者：李商隱（唐）

昨夜玉輪明，傳聞近太清。涼波沖碧瓦，曉暈落金莖。露索秦宮井，風弦漢殿箏。幾時綿竹頌，擬薦子虛名。
崔處士
作者：李商隱（唐）

真人塞其內，夫子入於機。未肯投竿起，惟歡負米歸。雪中東郭履，堂上老萊衣。讀遍先賢傳，如君事者稀。
自喜
作者：李商隱（唐）

自喜蝸牛舍，相容燕子巢。綠筠遺粉籜，紅藥綻香苞。虎過遙知阱，魚來且佐庖。慢行成酩酊，鄰壁有松醪。
題僧壁
作者：李商隱（唐）

捨生求道有前蹤，乞腦剜身結願重。大去便應欺粟顆，若信貝多真實語，三生同聽一樓鐘。
霜月
作者：李商隱（唐）

初聞徵雁已無蟬，百尺樓高水接天。青女素娥俱耐冷，月中霜裡鬥嬋娟。
異俗二首
作者：李商隱（唐）

鬼瘧朝朝避，春寒夜夜添。未驚雷破柱，不報水齊簷。虎箭侵膚毒，魚鉤刺骨銛。鳥言成諜訴，多是恨彤幨。戶盡懸秦網，家多事越巫。未曾容獺祭，只是縱豬都。點對連鼇餌，搜求縛虎符。賈生兼事鬼，不信有洪爐。
歸墅
作者：李商隱（唐）

行李逾南極，旬時到舊鄉。楚芝應遍紫，鄧橘未全黃。渠濁村舂急，旗高社酒香。故山歸夢喜，先入讀書堂。
商於
作者：李商隱（唐）

商於朝雨霽，歸路有秋光。背塢猿收果，投巖麝退香。建瓴真得勢，橫戟豈能當。割地張儀詐，謀身綺季長。清渠州外月，黃葉廟前霜。今日看雲意，依依入帝鄉。
和孫樸韋蟾孔雀詠
作者：李商隱（唐）

此去三梁遠，今來萬裡攜。西施因網得，秦客被花迷。可在青鸚鵡，非關碧野雞。約眉憐翠羽，刮目想金篦。瘴氣籠飛遠，蠻花向坐低。輕於趙皇后，貴極楚懸黎。都護矜羅幕，佳人炫繡袿。屏風臨燭扣，捍撥倚香臍。舊思牽雲葉，新愁待雪泥。愛堪通夢寐，畫得不端倪。地錦排蒼雁，簾釘鏤白犀。曙霞星斗外，涼月露盤西。妒好休誇舞，經寒且少啼。紅樓三十級，穩穩上丹梯。
人慾
作者：李商隱（唐）

人慾天從竟不疑，莫言圓蓋便無私。秦中已久烏頭白，卻是君王未備知。
華山題王母祠
作者：李商隱（唐）

蓮華峰下鎖雕樑，此去瑤池地共長。好為麻姑到東海，勸栽黃竹莫栽桑。
華清宮
作者：李商隱（唐）

華清恩幸古無倫，猶恐蛾眉不勝人。未免被他褒女笑，只教天子暫蒙塵。
楚澤
作者：李商隱（唐）

夕陽歸路後，霜野物聲幹。集鳥翻漁艇，殘虹拂馬鞍。劉楨元抱病，虞寄數辭官。白袷經年卷，西來及早寒。
蟬
作者：李商隱（唐）

本以高難飽，徒勞恨費聲。五更疏欲斷，一樹碧無情。薄宦梗猶泛，故園蕪已平。煩君最相警，我亦舉家清。
江亭散席循柳路吟
作者：李商隱（唐）

春詠敢輕裁，銜辭入半杯。已遭江映柳，更被雪藏梅。寡和真徒爾，殷憂動即來。從詩得何報，惟感二毛催。
潭州
作者：李商隱（唐）

潭州官舍暮樓空，今古無端入望中。湘淚淺深滋竹色，目斷故園人不至，松醪一醉與誰同。
贈劉司戶
作者：李商隱（唐）

江風吹浪動雲根，重碇危檣白日昏。已斷燕鴻初起勢，萬裡相逢歡複泣，鳳巢西隔九重門。
哭劉司戶二首
作者：李商隱（唐）

離居星歲易，失望死生分。酒甕凝餘桂，書簽冷舊芸。江風吹雁急，山木帶蟬曛。一叫千回首，天高不為聞。有美扶皇運，無誰薦直言。已為秦逐客，複作楚冤魂。湓浦應分派，荊江有會源。並將添恨淚，一灑問乾坤。
悼傷後赴東蜀闢至散關遇雪
作者：李商隱（唐）

劍外從軍遠，無家與寄衣。散關三尺雪，回夢舊鴛機。
樂遊原
作者：李商隱（唐）

向晚意不適，驅車登古原。夕陽無限好，只是近黃昏。
北齊二首
作者：李商隱（唐）

一笑相傾國便亡，何勞荊棘始堪傷。小憐玉體橫陳夜，已報周師入晉陽。巧笑知堪敵萬幾，傾城最在著戎衣。晉陽已陷休回顧，更請君王獵一圍。
街西池館
作者：李商隱（唐）

白閣他年別，朱門此夜過。疏簾留月魄，珍簟接煙波。太守三刀夢，將軍一箭歌。國租容客旅，香熟玉山禾。
南朝
作者：李商隱（唐）

玄武湖中玉漏催，雞鳴埭口繡襦回。誰言瓊樹朝朝見，滿宮學士皆顏色，江令當年只費才。
複京
作者：李商隱（唐）

虜騎胡兵一戰摧，萬靈回首賀軒臺。天教李令心如日，可要昭陵石馬來。
渾河中
作者：李商隱（唐）

九廟無塵八馬回，奉天城壘長春苔。鹹陽原上英雄骨，半向君家養馬來。
鄠杜馬上念漢書
作者：李商隱（唐）

世上蒼龍種，人間武帝孫。小來惟射獵，興罷得乾坤。渭水天開苑，鹹陽地獻原。英靈殊未已，丁傅漸華軒。
柳
作者：李商隱（唐）

動春何限葉，撼曉幾多枝。解有相思否，應無不舞時。絮飛藏皓蝶，帶弱露黃鸝。傾國宜通體，誰來獨賞眉。
巴江柳
作者：李商隱（唐）

巴江可惜柳，柳色綠侵江。好向金鑾殿，移陰入綺窗。
鹹陽
作者：李商隱（唐）

鹹陽宮闕鬱嵯峨，六國樓臺豔綺羅。自是當時天帝醉，不關秦地有山河。
同崔八詣藥山訪融禪師
作者：李商隱（唐）

共受徵南不次恩，報恩惟是有忘言。巖花澗草西林路，未見高僧只見猿。
聞著明兇問哭寄飛卿
作者：李商隱（唐）

昔歎讒銷骨，今傷淚滿膺。空餘雙玉劍，無複一壺冰。江勢翻銀礫，天文露玉繩。何因攜庾信，同去哭徐陵。
聽鼓
作者：李商隱（唐）

城頭疊鼓聲，城下暮江清。欲問漁陽摻，時無禰正平。
送崔玨往西川
作者：李商隱（唐）

年少因何有旅愁，欲為東下更西遊。一條雪浪吼巫峽，浣花箋紙桃花色，好好題詩詠玉鉤。
代贈
作者：李商隱（唐）

楊柳路盡處，芙蓉湖上頭。雖同錦步障，獨映鈿箜篌。鴛鴦可羨頭俱白，飛去飛來煙雨秋。
桂林
作者：李商隱（唐）

城窄山將壓，江寬地共浮。東南通絕域，西北有高樓。神護青楓岸，龍移白石湫。殊鄉竟何禱，簫鼓不曾休。
夜雨寄北
作者：李商隱（唐）

君問歸期未有期，巴山夜雨漲秋池。何當共剪西窗燭，卻話巴山夜雨時。
陳後宮
作者：李商隱（唐）

茂苑城如畫，閶門瓦欲流。還依水光殿，更起月華樓。侵夜鸞開鏡，迎冬雉獻裘。從臣皆半醉，天子正無愁。
屬疾
作者：李商隱（唐）

許靖猶羈宦，安仁複悼亡。茲辰聊屬疾，何日免殊方。秋蝶無端麗，寒花只暫香。多情真命薄，容易即回腸。
石榴
作者：李商隱（唐）

榴枝婀娜榴實繁，榴膜輕明榴子鮮。可羨瑤池碧桃樹，碧桃紅頰一千年。
明日
作者：李商隱（唐）

天上參旗過，人間燭焰銷。誰言整雙履，便是隔三橋。知處黃金鎖，曾來碧綺寮。憑欄明日意，池闊雨蕭蕭。
飲席戲贈同舍
作者：李商隱（唐）

洞中屐響省分攜，不是花迷客自迷。珠樹重行憐翡翠，唱盡陽關無限疊，半杯松葉凍頗黎。